Hvis din test er positiv:
– gå straks i selvisolation
Du er smittefri og kan ophæve selvisolationen 48 timer efter, at du er fri for symptomer.
Hvis du ikke har haft symptomer, skal du holde dig isoleret indtil 7 dage efter, at din test blev taget.
– vær særligt opmærksom på hygiejne og rengøring
– sørg for opsporing af dine nære kontakter, dvs. de personer, som du risikerer at have smittet.
Hvis du er blevet testet positiv for ny coronavirus, skal du ringe til Coronaopsporing på tlf. 32 32 05 11 og få hjælp til opsporing af dine nære kontakter, dvs. de personer, som du risikerer at have smittet.